---
name: Tychova hviezda
constellation: Cas
created_by: 8mag
created_date: 2020-05-01 15:51:43.136990
updated_by: 8mag
updated_date: 2020-07-12 10:32:57.091077
---
alebo Supernova 1572, jedna z troch pozorovaných a dokumentovaných supernov, ktoré v dávnej minulosti vzplanuli v našej Galaxii. Meno dostala po dánskom astronómovi Tychovi Brahem, ktorý pozoroval jej výbuch 11. 11. 1572 a priebeh jasnosti, až kým sa nestratila z oblohy (pozoroval ju i Tadeáš Hájek z Hájku). Vtedy si možno ani neuvedomil, že hviezda vybuchla vo vzdialenosti 16 300 svetelných rokov. Hviezda zažiarila v tesnej blízkosti severozápadne od hviezdy κ Cas. V maxime sa zdanlivou jasnosťou vyrovnala Venuši, maximálnu jasnosť dosiahla až -4,0mag a bolo ju vidieť i cez deň. Potom jej jasnosť klesala, ale voľným okom ju bolo možné vidieť až po dobu 16 mesiacov. Dnes je opäť hviezdou zdanlivej jasnosti menej než 19m, s rozpínajúcou sa hmlovinou, rádiovým a rtg zdrojom žiarenia.