---
name: 
rating: 10
references: 
created_by: 8mag
created_date: 2020-05-01 15:51:30.947063
updated_by: 8mag
updated_date: 2020-07-12 10:32:47.518615
---
![<]($IMG_DIR/dso/NGC2477.jpg)
Jasná otvorená hviezdokopa (5,7mag) hneď severne od hviezdy b Puppis. Táto bohatá agregácia pozostávajúca z 300 hviezd väčšinou 11. hviezdnej veľkosti a slabších je v strede taká kompaktná, že kedysi bola klasifikovaná ako guľová hviezdokopa. Tvarom však pripomína padajúcu kvapku. Keby ležala severnejšie, krásou by sa prinajmenšom vyrovnala M46, ale jej južná poloha spôsobuje, že v Európe sa ani počas čistých nocí nemôže ukázať v plnej paráde. Jasnejšie hviezdy sú umiestnené v predĺženej severnej časti, bohatšie hviezdne nakopenie sa však nachádza v centre v južnej časti. NGC 2477 je vzdialená asi 4 200 svetelných rokov, priemer dosahuje 33 ly, svietivosť zodpovedá svietivosti 14 500 Sĺnk. Je to pomerne rozvinutá otvorená hviezdokopa vo veku 1,3 bilióna rokov, čo je 4-násobok veku M46.

V ďalekohľade s priemerom objektívu okolo 250 mm v tejto jasnej kope napočítame desiatky hviezd 10m a slabších. Južná časť, ktorá obsahuje veľa zhlukov a reťazcov je na prvý pohľad najbohatšou časťou. Na severnej strane leží zase 35“ široká dvojhviezda zložiek 9,5mag a 10,5mag.

