---
name: komplex okolo Granátovej hviezdy
rating: 8
references: 
created_by: 8mag
created_date: 2020-05-01 15:51:30.968431
updated_by: 8mag
updated_date: 2020-07-12 10:32:47.591017
---
![<]($IMG_DIR/dso/IC1396.jpg)
Emisná hmlovina veľkosti troch stupňov „zabalujúca“ i otvorenú hviezdokopu okolo oranžovej Granátovej hviezdy. Pri hraničnej magnitúde šesť a pol je na jej mieste ľahko vidieť hmlistý obláčik s centrálnym zjasnením, z ktorého vystupuje pár nevýrazných hviezd. Ťažko ale povedať, či voľným okom je vidieť skutočná hmlovina alebo iba spoločný oblak slabých hviezd ohraničený tmavými hmlovinami. V triédri je pohľad podobný a takisto nejednoznačný – oblak vyzerá ako veľká kruhová plocha rozptýleného svetla zaberajúca veľkosť troch stupňov. Spolu s hviezdami mu, ny, lambda, 9, 13, 14, 19 Cephei a ďalšími slabšími je komplex IC 1396 súčasťou rozsiahlej, len niekoľko miliónov rokov starej asociácie Cepheus OB2, ktorá patrí do Perzeovho galaktického ramena. Hmlovina leží asi 3 000 svetelných rokov ďaleko a je inak len malou viditeľnou časťou oveľa rozsiahlejšieho molekulového mraku.

Jasnejšie hviezdy kopy sú usporiadané do rozsiahleho „X“ centrovaného na peknú trojhviezdu Struve 2816. V malom ďalekohľade už pri použití väčšieho zväčšenia ako 50x sa hviezdokopa síce rozšíri na nepoznanie, ale odhalí dvoch spoločníkov jasnosti 8m, ktorí patria k hlavnej bledomodrej zložke spomínanej Struve 2816. Hneď severovýchodne leží pekná dvojhviezda Struve 2819, pozostáva zo zložiek 8m. Hmlovina je v menších ďalekohľadoch zjavná iba s filtrom, navyše po dobrej adaptácii očí na tmu a pozornom pohľade.

Použitím ďalekohľadu s priemerom objektívu 