---
name: Regulus (α Leonis)
constellation: Leo
created_by: 8mag
created_date: 2020-05-01 15:51:43.307796
updated_by: 8mag
updated_date: 2020-07-12 10:32:58.293902
---
najjasnejšia hviezda súhvezdia. Privedie nás k nej 9-násobne predĺžená spojnica predných kolies Veľkého voza južným smerom. Spolu s hviezdami Arktúr z Pastiera a Spikou z Panny tvorí akýsi jarný trojuholník. Názov pochádza z latinčiny a znamená „malý kráľ“, v starom Babylone dokonca vždy predstavovala hviezdu panovníka. Niekedy sa môžeme stretnúť aj s názvom Cor Leonis - „srdce leva“. Regulus je aj jedným zo štyroch strážcov oblohy, alebo aj kráľovských hviezd - boli to hviezdy, ktoré v Perzskej ríši označovali bod letného slnovratu (Regulus), jarný bod (Aldebaran), zimný slnovrat (Fomalhaut) a jesenný bod (Antares). Tie rozdelovali dráhu Slnka - ekliptiku, teda aj rok na štyri ročné obdobia. Ako jedna z mála jasných hviezd leží neďaleko ekliptiky, presne 1,5 stupňa. Preto často dochádza k jej zákrytu Mesiacom a niekedy aj nejakou planétou.