---
name: Spika (α Virginis)
constellation: Vir
created_by: 8mag
created_date: 2020-05-01 15:51:43.196536
updated_by: 8mag
updated_date: 2020-07-12 10:32:58.179924
---
najjasnejšia hviezda súhvezdia, dosahuje 1. magnitúdu. Túto čisto bielu, jasnú hviezdu môžeme využiť pri orientácii na jarnej oblohe, pretože spolu s hviezdami Regulus v Levovi a Arktúrovi v Pastierovi tvorí tzv. jarný trojuholník, akúsi obdobu známejšieho letného trojuholníka. Nachádza sa na predĺženej spojnici pravého horného a ľavého dolného kolesa Veľkého voza. Je vzdialená asi 275 svetelných rokov a 2 300-násobne prevyšuje svietivosť Slnka. Jedná sa o veľmi blízku spektroskopickú dvojhviezdu (zákrytovú premennú hviezdu) s periódou 4,014 dňa. Počas tejto periódy dochádza k jej pravidelnému nevýraznému čiastočnému zatmeniu, asi o desatinu jasnosti, čo vizuálne nepostrehneme. Hlavná hviezda tejto dvojice vykazuje okrem toho slabé pulzovanie s periódou 0,174 dňa. Spica má povrchovú teplotu takmer 20 000 ˚C, svieti výkonom viac než tisíc Sĺnk.