---
name: Mira Ceti (ο Cet)
constellation: Cet
created_by: 8mag
created_date: 2020-05-01 15:51:43.749574
updated_by: 8mag
updated_date: 2020-07-12 10:32:57.691209
---
najznámejšia dlhoperiodická premenná hviezda, o ktorej sa 13. augusta 1596 holandský amatérsky pozorovateľ David Fabricius v Nemecku domnieval, že je novou hviezdou, podobnou akou bola nedávna Tychova hviezda z roku 1572. Vo vtedajšom či staršom atlase nebola totiž v krku Veľryby zakreslená žiadna hviezda 3. magnitúdy. Až počas jej pozorovania v priebehu ďalšieho roka prišiel na to, že mení svoju jasnosť. Ako prvý tak, ešte za čias Galilea pred vynálezom ďalekohľadu, objavil prvú premennú hviezdu v histórii astronómie! Hviezda sa postupne strácala a znovu objavovala, až ju v roku 1603 nemecký astrokartograf Johann Bayer zakreslil do svojho atlasu ako objekt 4. magnitúdy. Neskôr ju v roku 1662 Jan Hevelius pomenoval „Mira stella“ - podivuhodná hviezda. Mieri na ňu špička písmena „V“, ktoré vytvárajú hviezdy zo súhvezdia Rýb. Mira je vzdialená 220 svetelných rokov.