---
name: Omega
rating: 10
references: 
created_by: 8mag
created_date: 2020-05-01 15:51:33.017255
updated_by: 8mag
updated_date: 2020-07-12 10:32:50.084108
---
![<]($IMG_DIR/dso/M017.jpg)
Jasná emisná hmlovina s rodiacimi sa hviezdami pozorovaná na severnom okraji súhvezdia, na rozhraní so súhvezdím Štítu v bohatej oblasti Mliečnej cesty na sever od M18 a M24. Prvý záznam o jej pozorovaní vykonal na jar roku 1746 de Cheseaux, nezávisle ju však objavil i Charles Messier v júni toho istého roku. V jej vnútri leží otvorená hviezdokopa NGC 6618 tvorená 35 veľmi mladými hviezdami. Hviezdokopa je svojou jasnosťou na nepresvetlenej oblohe vidieť aj voľným okom, o to lepšie triédrom. V ďalekohľade je vidieť i jasná hmlovina popredkávaná tmavými miestami, ktorá môže v nádhere súťažiť s Veľkou hmlovinou v Orióne. Leží vo vzdialenosti 5 700 svetelných rokov.

V 150 mm ďalekohľade je jej hlavná časť podlhovastou hmlistou oblasťou s priečkou, ktorá sa tiahne 12´VJV-ZSZ. Slabšie hmlovinové oblúky ležiace západne pripomínajú svojim tvarom číslo „2“ a obklopujú tmavú masu populárne nazvanú „Rybie ústa“. Hviezdokopa je slabo koncentrovaná, jej 50 hviezd pokrýva 25´plochu.

